CELEX: 32010D0228
Language: ro
Date: 2010-04-21 00:00:00
Title: 2010/228/: Decizia Comisiei din 21 aprilie 2010 de autorizare a introducerii pe piață a piureului și concentratului de fructe de Morinda citrifolia ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2010) 2397]

23.4.2010   
            
            
               RO
            
            
               Jurnalul Oficial al Uniunii Europene
            
            
               L 102/49
            
         DECIZIA COMISIEI
   din 21 aprilie 2010
   de autorizare a introducerii pe piață a piureului și concentratului de fructe de Morinda citrifolia ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   [notificată cu numărul C(2010) 2397]
   (Numai textul în limba engleză este autentic)
   (2010/228/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 20 aprilie 2006, Tahitian Noni International Inc. a înaintat autorităților competente din Belgia o cerere de introducere pe piață a piureului și concentratului de fructe de Morinda citrifolia ca ingredient alimentar nou.
            
         
               (2)
            
            
               La 28 februarie 2007, organismul competent de evaluare a produselor alimentare din Belgia a emis un raport de evaluare inițială. În acest raport, el a concluzionat că utilizarea piureului și concentratului de fructe de Morinda citrifolia ca ingredient alimentar era acceptabilă.
            
         
               (3)
            
            
               Comisia a transmis raportul de evaluare inițială tuturor statelor membre la data de 28 martie 2007.
            
         
               (4)
            
            
               În cursul intervalului de 60 de zile prevăzut la articolul 6 alineatul (4) din Regulamentul (CE) nr. 258/97 s-au formulat obiecții motivate față de comercializarea acestui produs, în conformitate cu dispoziția menționată anterior.
            
         
               (5)
            
            
               Prin urmare, la 7 noiembrie 2007 a fost consultată Autoritatea Europeană pentru Siguranța Alimentară (EFSA).
            
         
               (6)
            
            
               La 13 martie 2009, în avizul științific al Grupului pentru produse dietetice, nutriție și alergii, emis la cererea Comisiei Europene, cu privire la siguranța „piureului și concentratului de fructe de Morinda citrifolia (Noni)” ca ingredient alimentar nou, EFSA a concluzionat că piureul și concentratul de fructe Noni sunt sigure pentru ansamblul populației.
            
         
               (7)
            
            
               Pe baza evaluării științifice, s-a stabilit că piureul și concentratul de fructe de Morinda citrifolia (Noni) respectă criteriile stabilite la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Piureul și concentratul de fructe de Morinda citrifolia (Noni), în conformitate cu specificațiile din anexa I, pot fi introduse pe piața Uniunii ca ingredient alimentar nou pentru utilizările enumerate în anexa II.
   Articolul 2
   Denumirea piureului de fructe de Morinda citrifolia autorizat prin prezenta decizie, specificată pe eticheta produselor alimentare care conțin acest ingredient, este „piure de fructe de Morinda citrifolia” sau „piure de fructe Noni”.
   Denumirea concentratului de fructe de Morinda citrifolia autorizat prin prezenta decizie, specificată pe eticheta produselor alimentare care conțin acest ingredient, este „concentrat de fructe de Morinda citrifolia” sau „concentrat de fructe Noni”.
   Articolul 3
   Prezenta decizie se adresează Tahitian Noni International Inc., 333 West River Park Drive, Provo, Utah 84604, SUA.
   
      Adoptată la Bruxelles, 21 aprilie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      ANEXA I
      
         Specificațiile piureului și concentratului de fructe de Morinda citrifolia
         
      
      Descriere:
      Fructele de Morinda citrifolia sunt recoltate manual. Semințele și coaja sunt separate mecanic de piureul de fructe. După pasteurizare, piureul este ambalat în containere aseptice și depozitat la rece.
      Concentratul de Morinda citrifolia se prepară din piureul de Morinda citrifolia prin tratarea cu enzime pectinolitice (50-60 °C timp de 1-2 h). Piureul este apoi încălzit, pentru a neutraliza pectinazele și apoi este imediat răcit. Sucul este separat într-un decantor centrifugal. Apoi sucul este colectat și pasteurizat, înainte de a fi concentrat într-un evaporator cu vid, de la 6-8 grade Brix la 49-51 grade Brix în cazul concentratului final.
      
                  Compoziția piureului și concentratului de fructe de Morinda citrifolia
                  
               
            
                  Umiditate
               
               
                  89-93 %
               
               
                  48-53 %
               
            
                  Proteine
               
               
                  < 0,6 g/100 g
               
               
                  3-3,5 g/100 g
               
            
                  Grăsimi
               
               
                  < 0,2 g/100 g
               
               
                  < 0,04 g/100 g
               
            
                  Cenușă
               
               
                  < 1 g/100 g
               
               
                  4,5-5 g/100 g
               
            
                  Glucide totale
               
               
                  5-10 g/100 g
               
               
                  37-45 g/100 g
               
            
                  Fructoză
               
               
                  0,5-2 g/100 g
               
               
                  9-11 g/100 g
               
            
                  Glucoză
               
               
                  0,5-2 g/100 g
               
               
                  9-11 g/100 g
               
            
                  Fibre alimentare
               
               
                  1,5-3 g/100 g
               
               
                  1,5-5 g/100 g
               
            
                  5,15-dimetilmorindol (1)
                  
               
               
                  0,19-0,20 μg/mL
               
               
                  0,11-0,77 μg/mL
               
            
                  Lucidin (1)
                  
               
               
                  Nedetectabil
               
               
                  Nedetectabil
               
            
                  Alizarin (1)
                  
               
               
                  Nedetectabil
               
               
                  Nedetectabil
               
            
                  Rubiadin (1)
                  
               
               
                  Nedetectabil
               
               
                  Nedetectabil
               
            
         (1)  Printr-o metodă HPLC-UV dezvoltată și validată de solicitant pentru analiza antrachinonelor în piureul și concentratul de fructe de Morinda citrifolia.
      Limitele de detecție: 2,5 ng/mL (5,15-dimetilmorindol); 50,0 ng/mL (lucidin); 6,3 ng/mL (alizarin) și 62,5 ng/mL (rubiadin).
   
   
      ANEXA II
      
         Utilizările piureului și concentratului de fructe de Morinda citrifolia
         
      
      
                  Grup de utilizări
               
               
                  Nivelul maxim de utilizare pentru fructul de Morinda citrifolia
                  
               
            
                  piure
               
               
                  concentrat
               
            
                  Bomboane/produse de cofetărie
               
               
                  45 g/100 g
               
               
                  10 g/100 g
               
            
                  Batoane din cereale
               
               
                  53 g/100 g
               
               
                  12 g/100 g
               
            
                  Amestecuri sub formă de praf pentru băuturi nutritive (greutate uscată)
               
               
                  53 g/100 g
               
               
                  12 g/100 g
               
            
                  Băuturi gazoase
               
               
                  11 g/100 g
               
               
                  3 g/100 g
               
            
                  Înghețată și șerbet
               
               
                  31 g/100 g
               
               
                  7 g/100 g
               
            
                  Iaurt
               
               
                  12 g/100 g
               
               
                  3 g/100 g
               
            
                  Biscuiți
               
               
                  53 g/100 g
               
               
                  12 g/100 g
               
            
                  Brioșe, prăjituri și produse de patiserie
               
               
                  53 g/100 g
               
               
                  12 g/100 g
               
            
                  Cereale pentru micul dejun (cereale integrale)
               
               
                  88 g/100 g
               
               
                  20 g/100 g
               
            
                  Dulcețuri și jeleuri (fructe conservate)
               
               
                  
                      (1) 133 g/100 g
               
               
                  30 g/100 g
               
            
                  Creme dulci tartinabile, pentru umpluturi și pentru glasat
               
               
                  31 g/100 g
               
               
                  7 g/100 g
               
            
                  Sosuri aromatice, marinate, sucuri de carne și condimente
               
               
                  88 g/100 g
               
               
                  20 g/100 g
               
            
                  Suplimente alimentare [în conformitate cu Directiva 2002/46/CE a Parlamentului European și a Consiliului (2)]
               
               
                  26 g per doză zilnică, în conformitate cu recomandările producătorului
               
               
                  6 g per doză zilnică, în conformitate cu recomandările producătorului
               
            
         (1)  Pe baza cantității înainte de prelucrarea prealabilă pentru a produce 100 g de produs final.
      
         (2)  JO L 183, 12.7.2002, p. 51.